Document ID: 32012D0444

РЕШЕНИЕ НА СЪВЕТА
от 24 юли 2012 година
за изменение на Решение 1999/70/ЕО относно външните одитори на националните централни банки по отношение на външните одитори на Banka Slovenije
(2012/444/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокол (№ 4) за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
като взе предвид Препоръка ЕЦБ/2012/9 на Европейската централна банка от 1 юни 2012 г. до Съвета на Европейския съюз относно външните одитори на Banka Slovenije (1),
като има предвид, че:
(1)
Отчетите на Европейската централна банка (ЕЦБ) и на националните централни банки на Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
Мандатът на настоящите външни одитори на Banka Slovenije изтича след одита за финансовата 2011 година. Поради това е необходимо да се назначат външни одитори за периода, започващ от финансовата 2012 година.
(3)
Banka Slovenije избра Deloitte revizija d.o.o. за свой външен одитор за финансовите години от 2012 до 2014.
(4)
Управителният съвет на ЕЦБ препоръча Deloitte revizija d.o.o. да бъде назначен за външен одитор на Banka Slovenije за финансовите години от 2012 до 2014.
(5)
Целесъобразно е да се приеме препоръката на Управителния съвет на ЕЦБ и Решение 1999/70/ЕО (2) да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Член 1, параграф 13 от Решение 1999/70/ЕО се заменя със следното:
„13. Deloitte revizija d.o.o. се одобрява за външен одитор на Banka Slovenije за финансовите години от 2012 до 2014.“
Член 2
Настоящото решение поражда действие в деня на нотифицирането му.
Член 3
Адресат на настоящото решение е Европейската централна банка.
Съставено в Брюксел на 24 юли 2012 година.

Labels: 2
4
18